section_heading: Proizvodi i usluge
paragraph_text: Glavna operativna djelatnost je zapravo i prva usluga koju je kompanija ponudila, proizvodnja el. energije za kućanstva. Proizvodnja el. energije ubrzo se proširila i na komercijalni sektor, pa je SolarCity napravio mnoge komercijalne projekte, poput do tada najveće komercijalne solarne farme u San Franciscu, napravljene za British Motor Car Distributors 2008. U tom sektoru su ostvareni i veliki projekti za Walmart, Intel i američku vojsku. Kompanija je također prisutna u procjeni energetske učinkovitosti i obnovi građevina, a akvizicijom od strane Tesle i integracijom u tu kompaniju očekuje se i pojačan angažman na polju skladištenja energije kroz zajednički projekt Tesla Motorsa i Panasonica, Powerwall. SolarCity će Powerwall koristiti kao nadopunu svom najnovijem predstavljenom projektu, solarnom krovu koji će generirati energiju potrebnu između ostalog i za transport električnim vozilima, o čemu detaljnije piše Tesla Motors na svom blogu, tvoreći tako zatvoreni krug proizvodnje i potrošnje el. energije.